
ΠΕ ΡΙΕΧΟΜΕ ΝΑ 

ΑΝΑΔΑΣΩΣΕΙΣ 

ΑΠΟΦΑΣΕΙΣ 

Κήρυξη αναδασωτέας έκτασης 1.154,69 τετρ. μέτρων 
στη θέση Αμυγδαλέλι - Παναγίας Δήμου Θάσου... 1 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Επανακαθορισμός ορίων του αιγιαλού και δημιουργία 
ζώνης παραλίας στη θέση «Πύργος» κοινότητας 
Ροβιών Ν. Εύβοιας. 2 

ΠΟΛΕΟΔΟΜΙΑ 

ΑΠΟΦΑΣΕΙΣ 

Χαρακτηρισμός Κοινοτικής οδού στον Οικισμό Μουλ¬ 
κιού (Ν. Κορινθίας) ως πρωτεύουσας Κοινοτικής.. 3 


Α ΝΑΔΑΣΩΣΕ ΙΣ 

ΑΠΟΦΑΣΕΙΣ 

Αριθ. 1466 0) 

Κήρυξη αναδασωτέας έκτασης 1.154,69 τετρ. μέτρων 
στη θέση Αμυγδαλέλι - Παναγίας Δήμου Θάσου. 

Ο ΓΕΝ. ΓΡΑΜΜΑΤΕΑΣ ΑΝ. ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις διατάξεις: 

α) Του άρθρου 117 παρ. 3 του Συντάγματος της Χώρας, 
β) Των άρθρων 38 παρ. 1 και 41 παρ. 1 του Ν. 998/79. 
γ) Του Νόμου 2240/94 «Περί συμπληρώσεωςτων διατά¬ 


ξεων για τη Νομαρχιακή Αυτοδιοίκηση και άλλες διατά¬ 
ξεις». 

δ) Των Ν. 2399/96 (ΦΕΚ 90Α/27.5.97) και Ν. 2503/97 
(ΦΕΚ 107Α/30.5.97). 

2. Την αριθ. 2776/19.6.98 απόφαση του Γεν. Γραμματέα 
της Περιφέρειας «Περί ανάθεσης άσκησης αρμοδιοτή¬ 
των». 

3. Τις διαταγές του Υπουργείου Γεωργίας: α) 
160417/1180/8.7.80 και β) 182447/3049/24.9.80. 

4. Την αριθ. 326/9.2.99 πρόταση του Δασαρχείου Καβά¬ 
λας με την οποία προτείνεται η κήρυξη της έκτασης που 
αναφέρεται στο θέμα ως αναδασωτέας. 

5. Την αριθ. 356/10.3.99 εισήγηση της Δ/νσης Δασών Ν. 
Καβάλας, αποφασίζουμε: 

Κηρύσσουμε αναδασωτέα με σκοπό την προστασία των 
δασικών εδαφών και δασικού περιβάλλοντος και την απο¬ 
κατάσταση της βλάστησης με φυσική ή τεχνητή αναδά¬ 
σωση που καταστράφηκε από παράνομη εκχέρσωση να 
αποκλειστεί η χρήση του για κάθε άλλο σκοπό, τη δημοτι¬ 
κή δασική έκταση 1.154,69 τετρ. μέτρων που βρίσκεται 
στη δασική θέση Αμυγδαλέλι - Παναγίας του Δήμου Θά¬ 
σου και προσδιορίζεται από τα στοιχεία 1,2, 3,4,1 και έ¬ 
χει όρια: 

Ανατολικά: Αγροτική έκταση 

Δυτικά: Δημοτική δασική έκταση 

Βόρεια: Δημοτική δασική έκταση 

Νότια: Δημοτική δασική έκταση 

όπως φαίνεται στο συνημμένο διάγραμμα που αποτελεί 
αναπόσπαστο μέρος της απόφασης αυτής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καβάλα, 18 Μαρτίου 1999 

Με εντολή Γ.Γ. Περιφέρειας 
Ο Δ/ντής Δασών Περιφέρειας 
ΚΩΝ/ΝΟΣ ΕΥΤΥΧΙΔΗΣ 

ΑΠ ΑΛΛΟΤΡΙΩΣ ΕΙΣ 

ΑΠΟΦΑΣΕΙΣ 

Αριθ. 102958/2694/Β0010 (2) 

Επανακαθορισμός ορίων του αιγιαλού και δημιουργία ζώ¬ 
νης παραλίας στη θέση «Πύργος» κοινότητας Ροβιών 
Ν. Εύβοιας. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του Π .Δ. 551/88 «Οργάνωση Νομαρχιών 
- Οργάνωση Οικονομικών Υπηρεσιών» (ΦΕΚ 259 τ.Α') ό¬ 
πως τροποποιήθηκε και ισχύει. 

2. Τις διατάξεις του Π.Δ. 284/88 «περί Οργανισμού Υ¬ 
πουργείου Οικονομικών». 

3. Τις διατάξεις του Ν. 2218/1994 «Ίδρυση Νομαρχια¬ 
κής Αυτοδιοίκησης κ,λπ. (ΦΕΚ 90τ.Α) όπως τροποποιή¬ 
θηκε συμπληρώθηκε και ισχύει. 

4. Τις διατάξεις του άρθρου 14 του Ν. 2399/96 Υλοποίη¬ 
ση της εισοδηματικής πολιτικής έτους 1996 για μισθούς 
και συντάξεις και άλλες διατάξεις (ΦΕΚ 90τ.Α'), με το ο¬ 
ποίο καταργήθηκαν οι θέσεις των Περιφερειακών Διευ¬ 
θυντών και οι αρμοδιότητές τους Περιήλθαν στο Γενικό 
Γ ραμματέα Περιφέρειας. 

5. Τις διατάξεις των παρ. 2 και 6 του άρθρου 1 Ν. 
2503/97 Διοίκηση Οργάνωση, Στελέχωσητης Περιφέρει¬ 
ας, ρύθμιση θεμάτων για την Τοπική Αυτοδιοίκηση και άλ¬ 
λες διατάξεις (ΦΕΚ 107 τ.Α'), σύμφωνα με τις οποίες οι Πε¬ 
ριφερειακές Υπηρεσίες του Υπουργείου Οικονομικών, 
που συγκροτούσαν την Περιφερειακή Διοίκηση του Νο¬ 
μού ή Νομαρχίας δεν υπήχθησαν στην ενιαία οργανική 
μονάδα της Περιφέρειας ούτε καταργήθηκαν, αλλά απο¬ 
τελούν από 1.9.97 Υπηρεσίες του Υπουργείου Οικονομι¬ 
κών. 

6. Το αριθμ. 28975/31.7.97 έγγραφο της Δ/νσης Διοίκη¬ 
σης του Υπ. Εσωτερικών Δημ. Διοίκησης και Αποκέντρω¬ 
σης, σύμφωνα με το οποίο οι αρμοδιότητες του Γενικού 
Γραμματέα της Περιφέρειας σε θέματα Υπηρεσιών του 
Υπ. Οικονομικών μεταφέρονται από 1.9.97 στον Υπουργό 
Οικονομικών. 

7. Την αριθμ. 1087903/1481/0006Α/ΠΟΛ. 1233/28.8.97 
απόφαση του Υπ. Οικονομικών «περί μεταβίβασης αρμο¬ 
διοτήτων του Υπουργού Οικονομικών στους Προϊσταμέ¬ 
νους των Περιφερειακών ΥπηρεσιώντουΥπ. Οικονομικών 
πλην Γ.Λ.Κ. και Γ.Χ.Κ.». 

8. Τις διατάξεις των άρθρων 1 μέχρι και 7 του Α.Ν. 
2344/1940 περί αιγιαλού και παραλίας, όπως τροποποιή¬ 
θηκαν και συμπληρώθηκαν με τις διατάξεις: α) του άρ¬ 
θρου 13 του Ν. 1078/198 και β) του άρθρου 23 του Ν. 
1337/1983. 

9. Την από 8.12.98 έκθεση της Επιτροπής καθορισμού 
των ορίων του αιγιαλού και παραλίας και θέσεων αμμολη- 
ψίας, που καθόρισε τα όρια του αιγιαλού και της παρα¬ 
λίας στην περιοχή Πύτρος Ροβιών Ν. Εύβοιας και το από 
Απρίλιο 1997 με κλίμακα 1:500 τοπογραφικό διάγραμμα 
του πολιτικού μηχανικού Κων/νου Χρ. Πάτρα σε μία (1) πι¬ 
νακίδα που θεωρήθηκε την 10.4.97 από τον Προϊστάμενο 
Τ.Υ.Δ.Κ. Περιφερειακής Δ/νσης Εύβοιας και συνοδεύει 
την έκθεση της προαναφερόμενης Επιτροπής. 

10. Τη σύμφωνη γνώμη του Γενικού Επιτελείου Ναυτι¬ 
κού, που διατυπώθηκε στο 544.5/421/97/844/3.7.1997 έγ¬ 
γραφό του. 


11. Την αρ. 6377/29.4.82 (ΦΕΚ 431 Δ/31.8.82) απόφαση 
Νομάρχη Εύβοιας περί καθορισμού χειμερίου κύματος ε¬ 
πί ιδιοκτησίας Αλεξ. & Άννας Παπαδοπούλου στη θέση 
«ΠΑΡΑΛΙΑ ΠΥΡΓΟΥ» περιοχής Ροβιών Εύβοιας, τμήμα 
του οποίου επανακαθορίζεται με την παρούσα, αποφασί¬ 
ζουμε: 

1. Επικυρώνουμε την από 8.12.98 έκθεση της Επιτρο¬ 
πής επανακαθορισμού των ορίων του αιγιαλού και παρα¬ 
λίας και θέσεων αμμοληψίας, καθώς και το από Απρίλιο 
1997 τοπογραφικό διάγραμμα που την συνοδεύει, το ο¬ 
ποίο συντάχθηκε από τον πολιτικό Μηχ/κό Κων/νο Χρ. Πά¬ 
τρα σε μία (1) πινακίδα με κλίμακα 1.500 και θεωρήθηκε 
την 10.4.97 από τον Προϊστάμενο ΤΥΔΚ Περιφερειακής 
Δνσης Εύβοιας επί του οποίου η πιο πάνω Επιτροπή με 
κόκκινη γραμμή επανακαθόρισε τα όριατου αιγιαλού, στη 
θέση Πύργος Ροβιών Ν. Εύβοιας και με κίτρινη γραμμή τα 
όρια της παραλίας στην ίδια θέση. 

2. Η παρούσα απόφαση μαζί με την έκθεση και το διά¬ 
γραμμα που προαναφέραμε να δημοσιευτούν στην Εφη¬ 
μερίδα της Κυβερνήσεως. 

3. Την εν μέρει ακύρωση της 6377/29.4.82 (ΦΕΚ 431 
Δ/31.8.82) Απόφαση Νομάρχη Εύβοιας και μόνο για το 
τμήμα που επανακαθορίζεται με την παρούσα (σημείο κο¬ 
ρυφής αιγιαλού 5 έως 8). 

Αθήνα, 26 Μαρτίου 1999 

Με εντολή Υπουργού 
Ο Γενικός Διευθυντής 
ΠΑΝ. ΠΙΛΑΤΗΣ 


ΕΚΘΕΣΗ 

ΕΠΙΤΡΟΠΗΣ ΚΑΘΟΡΙΣΜΟΥ ΟΡΙΩΝ ΑΙΓΙΑΛΟΥ ΠΑΡΑΛΙΑΣ 
ΚΑΙ ΘΕΣΕΩΝ ΑΜΜΟΛΗΨΙΑΣ 

Για τον επανακαθορισμό των ορίωντου αιγιαλού στη θέ¬ 
ση Πύργος Ροβιών μπροστά από την ιδιοκτησία I. και Γ. 
Ρούσσου. 

Στις Ροβιές σήμερα 8.12.1998 οι υπογραφόμενοι: 

1) Παναγιώτης Χρήστου Εφοριακός ΠΕ/Β Αναπλ/τής 
Προϊσταμ. Κτημ. Υπηρεσίας σαν Πρόεδρος κωλυομένου 
του τακτικού μέλους. 

2) Αθηνά ΜπούρικαΤοπ/φος Μηχ/κός ΠΕ/Β υπάλληλος 
Κτημ. Υπηρεσίας σαν μέλος. 

3) Σωτήρης Δανίκας Λιμενάρχης Λ/Σ ΛΙΜΝΗΣ, σαν μέ¬ 
λος, που αποτελούμε την «Επιτροπή καθορισμού ορίων 
αιγιαλού και παραλίας και θέσεων αμμοληψίας» η σύνθε¬ 
ση της οποίας καθορίστηκε βάσει των διατάξεων των αρθ. 
89, 100, 153 του Π.Δ. 284/88 «περί Οργανισμού Υπουρ¬ 
γείου Οικονομικών» και με την αριθ, 1034617/616/0006Α/ 
12.3.98 απόφαση Γενικού Διευθυντή Δημόσιας Περιου¬ 
σίας και Εθνικών Κληροδοτημάτων Υπουργείου Οικονο- 
μικώνπου συγκλήθηκε με την αριθ. Φ121/2726/4.12.1998 
πρόσκληση του Προέδρου της, μεταβήκαμε επί τόπου 
στην περιοχή που προαναφέραμε την.... 

Αφού λάβαμε υπόψη: 

1) Την από 26.4.96 αίτηση του Ιω. Ρούσσου με την οποία 
υποβάλονται διαγράμματα και ζητείται ο επανακαθορι¬ 
σμός των ορίων αιγιαλού - παραλίας στην παραπάνω πε¬ 
ριοχή. 

2) Το από Απρίλιο 1997 με κλίμακα 1.500 τοπογραφικο 
διάγραμμα του Μηχανικού Κων/νου Χρ. Πάτρα σε μία (1) 
πινακίδα που ελέγχθηκε για την ακρίβεια της αποτύπω- 

σης την 10.4.97 και θεωρήθηκε από τον Προϊστάμενο 
ΤΥΔΚτην 10.4.97 όπως ορίζει το άρθρο 20 του Ν. 719/77. 

3) Τις διατάξεις του Α.Ν. 2344/40, όπως αυτός τροπο¬ 
ποιήθηκε καθώς και την σχετική Δικαστηριακή και Διοικη¬ 
τική Νομολογία. 

4) Την από επιτόπιο μετάβαση σχηματισθείσα αντίληψη 
για το πλάτος της βρέχόμενης ζώνης της ξηράς και άλλα 
συναφή στοιχεία δηλαδή: 

α) Περιγραφή της μορφολογίας της περιοχής (βραχώ¬ 
δης, πεδινή, περίπου κλίση εδάφους, καταπτώσεις, βλά¬ 
στηση, προσχωσιγενές έδαφος, ενδείξεις μεταβολής του 
αιγιαλού, ύπαρξη ή μη παλαιού αιγιαλού κ.λπ.). 

β) Κατάσταση της ακτής (διαβρώσεις, προσχώσεις, ε- 
κτελεσθέντα έργα κ.λπ.). 

γ) Κατάσταση θαλάσσιου χώρου (βάθη, ξέρες, ύφαλοι, 
ανάπτυγμα πελάγους). 

δ) Παλίρροιες και θαλάσσια ρεύματα. 

ε) Επικρατούσες καιρικές συνθήκες (διεύθυνση, έντα¬ 
ση και συχνότητα πνεόντων ανέμων ύψος κύματος κ.λπ.). 

5) Λοιπά στοιχεία που έλαβε υπόψη η Επιτροπή, όπως 
παλιά διαγράμματα, μαρτυρικές καταθέσεις, τίτλος ιδιο¬ 
κτησίας, έγγραφα Γ.Ε.Ν. προηγούμενοι καθορισμοί σε 
γειτονική περιοχή κ.λπ. καθώς και τα συμπεράσματα που 
εξήχθησαν κατά την κρίση της Επιτροπής. 

6) Την αρ. 6377/29.4.82 (ΦΕΚ 431Δ/31.8.82) απόφαση 
Νομάρχη Εύβοιας, η οποία εξεδόθη σε αντικατάσταση 
της με αρ. 600/26.1.82 αποφ. Νομ. Εύβοιας, λόγω μη ε¬ 
γκαίρου δημοσίευσής της στην Εφημερίδα της Κυβερνή- 
σεως και αφορά τον καθορισμό χειμερίου κύματος επί ι¬ 
διοκτησίας Αλεξ. & Άννας Παπαδοπούλου στη θέση «ΠΑ¬ 
ΡΑΛΙΑ ΠΥΡΓΟΥ» περιοχής Ροβιών Εύβοιας. 

7) Τις από 15.12.86 και 20.8.87 αιτήσεις Ιωάννη και Γε¬ 
ωργίου Ρούσσου με τις οποίες ζητούν επαναχάραξη του 
παραπάνω αιγιαλού και κυρίως για το εντός του εγκ/νου 
σχεδίου πόλης Ροβιών τμήμα. 

8) Την από έτους 1936 διανομή Υπ. Γεωργίας με την ο¬ 
ποία παραχωρήθηκαν στο συνοικισμό Ροβιών οικόπεδα 
για αποκατάσταση γηγενών. 

9) Το με αρ. 544.5/5/88/29.1.88 έγγραφο ΓΕΝ προς Υπ. 
Οικονομικών, με το οποίο ζητούνται πληροφορίες για το 
κατά πόσο στη χάραξη της οριογραμμής αιγιαλού θα λαμ- 
βάνονται υπόψη διανομές ή παραχωρητήρια του Δημοσί¬ 
ου. 

10) Το με αρ. Ν. 502/48/8.3.88 έγγραφο Υπ. Οικονομι¬ 
κών, στο οποίο επισημαίνεται ότι τυχόν διανομές ή παρα¬ 
χωρητήρια του Δημοσίου δεν θα λαμβάνονται υπόψη κα¬ 
τά τον καθορισμό αιγιαλού. 

11) Το με αρ. 544.5/315/88/7.6.88 έγγραφο ΓΕΝ, σύμ¬ 
φωνα με το οποίο γνωρίζεται όπ το ΓΕΝ δεν έχει αντίρρη¬ 


ση για τον αιτούμενο επανακαθορισμό ορίων αιγιαλού - 
παραλίας. 

12) Την με αρ. 82/1970 γνωμοδότηση Ν.Σ.Κ. περί επα¬ 
νακαθορισμού των ορίων αιγιαλού όταν έχει εμφιλοχω- 
ρήσει σφάλμα, γεγονός που συντρέχει στη προκειμένη 
περίπτωση έμπροσθεν της ιδιοκτησίας I. και Γ. Ρούσσου 
και για το λόγο αυτό η Επιτροπή προτείνει για το τμήμα 
αυτό τον επανακαθορισμό των ορίων αιγιαλού - παρα¬ 
λίας. 

13) Την από 2.12.1996 έκθεση της κατά Νόμο Επιτρο¬ 
πής αιγιαλού - παραλίας. 

14) Την με αρ. 544.5/126/97/4.3.1997 γνωμοδότηση 
ΓΕΝ με υποδειχθείσες διορθώσεις. 

15) Την από 18.4.1997 έκθεση Επιτροπής αιγιαλού - πα¬ 
ραλίας. 

16) Την με αρ. 544.5/421/97/3.7.97 γνωμοδότηση του 
ΓΕΝ επί της παραπάνω έκθεσης σύμφωνα με το οποίο ζη¬ 
τείται να χαραχθεί ζώνη παραλίας ενιαίου εύρους 10μ. 

17) Την Ν. 505/253/ΠΟΛ.69/30.3.84 εγκύκλιο Δνσης 
Δημ. Κτημάτων Υπ. Οικονομικών, σύμφωνα με την οποία 
από 14.3.83, χρόνο έναρξης της ισχύος του Ν. 1337/1983, 
Η Οριογραμμή παραλίας δεν θα παρακάμπτει τα κτίσμα- 
τα που βρίσκονται μέσα σ'αυτή τη λωρίδα της, οι διατά¬ 
ξεις δε του Νόμου αυτού θα εφαρμόζονται τόσο στους νέ¬ 
ους καθορισμούς, όσο και στους επανακαθορισμούς που 
γίνονται για οποιονδήποτε λόγο, αποφασίζει: 

1) Επανακαθορίζει επί του παραπάνω τοπογραφικού 
διαγράμματος: 

α) Την οριογραμμή του αιγιαλού με κόκκινη συνεχή πο¬ 
λυγωνική γραμμή 5, 6, 7, 8 της οποίας οι κορυφές εξα¬ 
σφαλίζονται με συντεταγμένες από το κρατικό τριγωνο¬ 
μετρικό δίκτυο. 

β) Την οριογραμμή της παραλίας με συνεχή κίτρινη πο¬ 
λυγωνική γραμμή 7 8' 9' ΙΟ' σε απόσταση 10μ. από αυτήν 
του αιγιαλού, γιατί δεν εξυπηρετούνται οι σκοποί του άρ- 
θρ. 7 παρ. 1 του Α.Ν. 2344/40. Οι κορυφές της εξασφαλί¬ 
ζονται με συντεταγμένες από το κρατικό τριγωνομετρικό 
δίκτυο. 

2) Αποφαίνεται ότι δεν υπάρχει παλαιός αιγιαλός. 

3) Δεν εξαιρούνται τα κτίσματα που βρίσκονται στη ζώ¬ 
νη παραλίας. 

4) Προτείνει την ακύρωση εν μέρει της 6377/29.4.82 
(ΦΕΚ 431/Δ/31.8.82) απόφασης Νομάρχη Εύβοιας και μό¬ 
νο για το τμήμα που επανακαθορίζεται με την παρούσα. 

Η Επιτροπή 

ΠΑΝΑΓΙΩΤΗΣ ΧΡΗΣΤΟΥ 
ΑΘΗΝΑ ΜΠΟΥΡΙΚΑ 
ΣΩΤΗΡΗΣ ΔΑΝΙΚΑΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Π ΟΛΕΟΔΟΜ ΙΑ 

ΑΠΟΦΑΣΕΙΣ 

Αριθ. οικ.299 (3) 

Χαρακτηρισμός Κοινοτικής οδού στον Οικισμό Μουλκίου 
(Ν. Κορινθίας) ως πρωτεύουσας Κοινοτικής. 

Ο ΝΟΜΑΡΧΗΣ ΚΟΡΙΝΘΙΑΣ 
Έχοντας υπόψη: 

1. Τις διατάξεις του από 24.5.1985 Π.Δ/τος «Τροποποί¬ 
ηση των όρων και περιορισμών δόμησης των γηπέδων 
των κειμένων εκτός των ρυμοτομικών σχεδίων των πόλε¬ 
ων και εκτός των ορίων των νομίμως υφισταμένων προ 
του έτους 1923 οικισμών» (ΦΕΚ 270/Δ) και ειδικότερα το 
άρθρο 1 (παρ. 2 εδαφ. β), 

2. Την υπ’ αρ. 77/1998 γνωμοδότηση του κοινοτικού 
Συμβουλίου Μουλκίου. 

3. Την υπ’ αριθμ. 14/1998 γνωμοδότηση του Συμβουλί¬ 
ου Χωροταξίας Οικισμού και Περιβάλλοντος, αποφασί¬ 
ζουμε: 

Άρθρο 1 

Χαρακτηρίζεται ως πρωτεύουσα Κοινοτική η οδός που 


συνδέει τον Οικισμό Μουλκίου με τον οικισμό Ανατολικής 
Τραγάνας (Ν. Κορινθίας), όπως φαίνεται στο σχετικό 
πρωτότυπο διάγραμμα σε κλίμακα 1:5000, που έχει θεω¬ 
ρηθεί από την προϊσταμένη της Δ/νσης Χωροταξίας Πο¬ 
λεοδομίας και Περιβάλλοντος (Ν. Κορινθίας) με την υπ’ α- 
ριθ. οικ, 299/1999 πράξη της και που αντίτυπό του σε φω¬ 
τοσμίκρυνση δημοσιεύεται με την παρούσα απόφαση. 

Άρθρο 2 

Από τις διατάξεις αυτής της απόφασης δεν προκαλείται 
δαπάνη σε βάρος του προϋπολογισμού της Κοινότητας 
Μουλκίου. 

Άρθρο 3 

Η ισχύς της παρούσης αποφάσεως αρχίζει από την δη¬ 
μοσίευσή της στην Εφημερίδα της Κυβερνήσεως. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Κόρινθος, 26 Ιανουάριου 1999 

Ο Νομάρχης 
ΑΓΓΕΛΟΣ ΜΑΝΩΛΑΚΗΣ 

